དེ་ལས་གཞན་སློབ་མ་དང་ཁྱིམ་བདག་གིས་སློབ་གྲྭ་ཕྱིར་ཚོགས་པའི་དུས་ཚོད་ལ་དོ་སྣང་བྱེད་དགོས།གསར་འགོད་པས་རྒྱུས་ལོན་བྱུང་བ་ལྟར་ན།༢༠༡༥ལོའི་ལྷ་ས་གྲོང་ཁྱེར་གྱི་སློབ་གྲྭ་ཁག་སོ་སོས་སློབ་གྲྭ་ཕྱིར་འཚོག་པའི་དུས་ཚོད་བཀོད་སྒྲིག་ནི་ཟླ༣པའི་ཚེས༥ཉིན་དངོས་སུ་སློབ་མགོ་ཚུགས་པ་དང་།ཟླ༣པའི་ཚེས༦ཉིན་དངོས་སུ་སློབ་ཚན་འཚོག་རྒྱུ་གྲ་སྒྲིག་བྱས་རྗེས།ཟླ༣པའི་ཚེས༨དང་ཚེས༩ཉིན་འཆར་ཅན་དུ་སློབ་ཁྲིད་འཚོག་རྒྱུ་རེད།རང་སྐྱོང་ལྗོངས་སློབ་གསོ་ཐང་གི་འབྲེལ་ཡོད་འགན་ཁུར་མི་སྣ་ངོ་སྤྲོད་བྱས་པ་ལྟར་ན།བོད་ལྗོངས་ས་ཁུལ་སོ་སོའི་སློབ་གྲྭ་ཁག་གིས་གཅིག་རྗེས་གཉིས་མཐུད་དུ་དགུན་གནང་གཏོང་རྒྱུ་ཡིན་ལ།སློབ་གྲྭ་ཁག་གི་སློབ་སྒྲུབ་ཐབས་ལམ་སྔར་ལས་ཚད་ལྡན་གཏོང་ཆེད་དང་།སློབ་མ་ཚོའི་སློབ་གསང་སྐབས་ཀྱི་སློབ་སྦྱོང་འོས་འགན་ཇེ་ཡང་བཟོ་ཆེད།རང་སྐྱོང་ལྗོངས་སློབ་གསོ་ཐང་གིས་ཉེ་ཆར་འབྲེལ་ཡོད་བརྡ་ཁྱབ་འགྲེམ་སྤེལ་བྱས་ཏེ།སློབ་གྲྭ་ཡིས་གུང་སེང་དུས་ཚོད་སྤྱད་ནས་སློབ་མ་ཚོར་གཅིག་གྱུར་དུ་གསབ་སྦྱོང་བྱས་མི་ཆོག་པ་དང་།དགུན་གནང་དུས་ཚོད་ནི་དགེ་རྒན་དང་སློབ་མ་ཚོར་རང་དབང་དུ་གནང་དགོས་པ་གཏན་ཁེལ་བྱས་ཡོདཅེས་བརྗོད།